ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
देशाच्या गरजा पूर्ण करण्यासाठी पुरेसा अन्नधान्य साठा उपलब्ध
भारत सरकार नियमितपणे किमतींचे निरीक्षण करणार
राष्ट्रीय अन्न सुरक्षा कायदा  व त्या अंतर्गत इतर कल्याणकारी योजनांच्या गरजा पूर्ण करण्यासाठी तसेच प्रधानमंत्री गरीब कल्याण अन्न योजनेच्या अंतर्गत अतिरिक्त वाटपासाठी भारत सरकारकडे मध्यवर्ती साठ्यात पुरेसा अन्नधान्य साठा उपलब्ध आहे. 1 जानेवारी 2023 रोजी सुमारे 159 लाख मेट्रिक टन  गहू आणि 104 LMT तांदूळ उपलब्ध असतील, जे 1 जानेवारी 2023 पर्यंत, 138 LMT गहू आणि 76 LMT तांदूळ या संबंधित निश्चित मानदंडापेक्षा खूप जास्त आहेत. मध्यवर्ती साठ्यात 15 डिसेंबर 2022 पर्यंत, सुमारे 180 LMT गहू आणि 111 LMT तांदूळ उपलब्ध होते.
1एप्रिल, 1जुलै, 1ऑक्टोबर आणि 1जानेवारी या वर्षाच्या विशिष्ट तारखांसाठी मानदंडांची आवश्यकता निर्धारित केलेली आहे. मध्यवर्ती साठ्यामध्ये गहू आणि तांदूळ यांच्या साठ्याची स्थिती नेहमीच निश्चित मानदंडांपेक्षा चांगली राहिली आहे. 1 ऑक्टोबर 2022 पर्यंत 205 LMT गहू आणि 103 LMT तांदूळ या संबंधित निश्चित मानदंडांच्या तुलनेत 1 ऑक्टोबर 2022 रोजी सुमारे 227 LMT गहू आणि 205 LMT तांदूळ केंद्रीय साठ्यात उपलब्ध होते. 1 जानेवारी 2023 च्या निश्चित नियमांच्या तुलनेत 1 जानेवारी 2023 पर्यंत पुरेशा प्रमाणात अन्नधान्य जास्त उपलब्ध असेल.
भू-राजकीय परिस्थितीमुळे खुल्या बाजारात किमान आधारभूत किंमतीपेक्षा जास्त किंमतीत शेतकऱ्यांनी गहू विकल्यामुळे तसेच कमी उत्पादन झाल्यामुळे गेल्या हंगामात गव्हाची खरेदी कमी होती, तरीही पुढील हंगामात गव्हाचे पीक येईपर्यंत देशाच्या गरजेनुसार गव्हाचा पुरेसा साठा मध्यवर्ती साठ्यात उपलब्ध असेल. कल्याणकारी योजनांच्या गरजा पूर्ण करण्यासाठी मध्यवर्ती साठ्यात पुरेसा गव्हाचा साठा असल्यामुळे राष्ट्रीय अन्न सुरक्षा कायदा तसेच प्रधानमंत्री गरीब कल्याण अन्न योजनेच्या अंतर्गत तांदूळ वाटपात देखील सुधारणा करण्यात आली आहे.
भारत सरकारने या वर्षी गव्हाची किमान आधारभूत किंमत वाढवून 2125 रुपये प्रति क्विंटल केली आहे, जी गेल्या वर्षीच्या  रब्बी हंगामातील खरेदीत  2015 रुपये प्रति क्विंटल होती. अशा प्रकारे किमान आधारभूत किमतीत 110 प्रति क्विंटल वाढ झाली चांगल्या हवामानामुळे पुढील हंगामात गव्हाचे उत्पादन आणि खरेदी सामान्य राहील अशी अपेक्षा आहे. पुढील हंगामातील गव्हाची खरेदी एप्रिल 2023 पासून सुरू होईल आणि प्राथमिक मूल्यांकनानुसार गेल्या वर्षीच्या तुलनेत गहू पिकाच्या पेरणीत बऱ्यापैकी वाढ झाल्याचे दिसून येत आहे.
केंद्र सरकारने देशभरातील सर्व कल्याणकारी योजनांच्या गरजा पूर्ण करण्यासाठी मध्यवर्ती साठ्यात अन्नधान्याचा पुरेसा साठा उपलब्ध असल्याची तसेच अन्न धान्याच्या किंमती नियंत्रणात राहतील याची खात्री केली आहे.
अर्थ मंत्रालय
आयकर विभागाने महाराष्ट्रात राबवली तपास मोहीम
नवी दिल्ली, 11 ऑगस्ट 2022
आयकर विभागाने 03.08.2022 रोजी स्टील टीएमटी बारचे उत्पादन करणाऱ्या दोन प्रमुख समूहांच्या मालकीच्या आस्थापनांच्या परिसरात तपास मोहीम राबवली. या तपास मोहिमेत जालना, औरंगाबाद, नाशिक आणि मुंबई येथील 30 पेक्षा जास्त परिसरांमध्ये आयकर विभागाने छापे टाकले.
या तपास मोहिमेत अनेक गुन्हादर्शक साक्षीपुरावे सापडले असून ते जप्त करण्यात आले आहेत.
दोन्ही समूहांमधून जप्त करण्यात आलेल्या पुराव्यांच्या प्राथमिक विश्लेषणातून असे दिसून आले आहे की ते अनेक संस्थांकडून बनावट खरेदीद्वारे खर्चाचा आकडा फुगवून मोठ्या प्रमाणात करचोरी करत होते. या संस्था जीएसटी बुडवण्यातही गुंतल्या असल्याचे आढळून आले आहे. रुपये 120 कोटी पेक्षा जास्त रकमेच्या कच्च्या मालाच्या साठ्याची हिशेबाच्या वहीत नोंद नसल्याचे देखील पुराव्यांमधून आढळून आले आहे.
एका समूहामधून हस्तगत झालेल्या पुराव्यांच्या तपासणीमधून असेही दिसून आले आहे की या समूहाने कोलकाता येथील शेल कंपन्यांकडून मिळवलेले बोगस असुरक्षित कर्ज आणि शेअर प्रीमियमच्या माध्यमातून आपले बेहिशेबी उत्पन्न प्राप्त केले आहे. या समूहांमध्ये काम करणाऱ्या कर्मचाऱ्यांच्या नावाने सहकारी बँकांमध्ये उघडले गेलेले अनेक लॉकर्स देखील शोध पथकाला या तपासणीमध्ये सापडले आहेत. या तपास मोहिमेत सहकारी बँकांमधील लॉकर्ससह 30 पेक्षा जास्त बँक लॉकर्सचा शोध लागला आहे. या लॉकर्समध्ये मोठ्या प्रमाणात बेहिशेबी रोकड आणि सोन्याचे दागिने सापडले आहेत.
त्याशिवाय, यापैकी एका समूहाच्या मालकीच्या फार्म हाउसवरील गुप्त खोलीतून मोठ्या प्रमाणात बेहिशेबी रक्कम हस्तगत करण्यात आली आहे.
आतापर्यंत, या तपास मोहिमेत 56 कोटी रुपयांपेक्षा जास्त बेहिशेबी रोकड आणि 14 कोटी रुपये किमतीचे सोने आणि दागिने जप्त करण्यात आले आहेत.
पुढील तपास सुरु आहे.
S.Kulkarni/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
माहिती आणि प्रसारण मंत्रालय
इफ्फीने जाहीर केला फेस्टिवल कॅलीडोस्कोप
भारतीय आंतरराष्ट्रीय चित्रपट महोत्सवाने आज फेस्टिवल कॅलीडोस्कोपसाठी चित्रपटांची घोषणा केली. जगभरातल्या 12 चित्रपटांचा या विभागात समावेश आहे-
1. वुई स्टील हॅव द डीप ब्लॅक नाईट - गुस्ताव गालव्हो 
2. विंडो बॉय वुड ऑलसो लाईक टू हॅव ए सबमरीन - अलेक्स पिप्रेनो 
3. फरगॉटन वुई विल बी - फर्नांडो त्रुएबा 
4. हैफा स्ट्रीट - मोहनाद हयाल 
5. लव्ह अफेअर - एम्यानुएल मौरेट 
6. ऍपल्स- ख्रिस्तोस निकाऊ 
7. पार्थेनॉन- मंटास केवडरव्हीसीएस 
8. माय लिटल सिस्टर - स्टिफानी चुएट, व्हेरोनिक रेमंड 
9. द डेथ ऑफ सिनेमा अँड माय फादर टू - डँनी रोसेनबर्ग 
10. द बिग हिट - एमन्युएल कॉर्कोल 
11. व्हॅली ऑफ गॉड -- लीच मॅजेस्की 
12. नाईट ऑफ द किंग्ज - फिलिप लॅकोटे
आरोग्य आणि कुटुंब कल्याण मंत्रालय
देशातील सार्वत्रिक कोविड-19 लसीकरण मोहिमेने ओलांडला 166 कोटी 68 लाखांहून अधिक मात्रांचा टप्पा
गेल्या 24 तासात 61 लाखांहून अधिक मात्रा देण्यात आल्या
भारतात रुग्ण बरे होण्याचा सध्याचा दर 94. 60%
देशात गेल्या 24 तासात कोरोनाचे 1,67,059 नवे रुग्ण
देशातली उपचाराधीन रुग्णसंख्या 17,43,059
साप्ताहिक पॉझिटिव्हिटी दर 15.25%
देशात , गेल्या 24 तासात कोविड प्रतिबंधक लसीच्या 61 लाखाहून अधिक  मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार देशात, आतापर्यंत एकूण 166 कोटी 68 लाखांहून अधिक  मात्रा देण्यात आल्या आहेत.
एकूण 1,83,14,397 सत्रांद्वारे या मात्रा देण्यात आल्या आहेत.सकाळी 7वाजेपर्यंत प्राप्त झालेल्या एकूण मात्रांची सविस्तर माहिती पुढील तक्त्यात :
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,95,812
|
|
2nd Dose
|
|
98,72,509
|
|
Precaution Dose
|
|
33,89,571
|
|
FLWs
|
|
1st Dose
|
|
1,83,96,880
|
|
2nd Dose
|
|
1,72,49,997
|
|
Precaution Dose
|
|
39,60,119
|
|
Age Group 15-18 years
|
|
1st Dose
|
|
4,66,52,398
|
|
2nd Dose
|
|
3,59,546
|
|
Age Group 18-44 years
|
|
1st Dose
|
|
54,13,03,255
|
|
2nd Dose
|
|
40,62,14,255
|
|
Age Group 45-59 years
|
|
1st Dose
|
|
20,03,45,885
|
|
2nd Dose
|
|
17,16,54,296
|
|
Over 60 years
|
|
1st Dose
|
|
12,49,25,432
|
|
2nd Dose
|
|
10,69,75,936
|
|
Precaution Dose
|
|
51,52,313
|
|
Precaution Dose
|
|
1,25,02,003
|
|
Total
|
|
1,66,68,48,204
24 तासात 2,54,076 रुग्ण कोरोना मुक्त झाले आहेत त्यामुळे  लागण झालेल्यांपैकी एकूण 3,92,30,198 रुग्ण कोरोना मुक्त झाले आहेत.
परिणामी रुग्ण कोविडमुक्त होण्याचा दर 94.60% झाला आहे.
गेल्या 24 तासात 1,67,059 नव्या रुग्णांची नोंद झाली.
देशात उपचाराधीन रुग्णांची संख्या 17,43,059 असून उपचाराधीन रुग्ण, एकूण पॉझिटिव्ह रुग्णांच्या 4.20 % इतके आहेत.
देशभरात कोविड निदान चाचणी क्षमता वाढवण्यात येत असून देशात गेल्या 24 तासात 14,28,672 चाचण्या करण्यात आल्या. भारताने आतापर्यंत 73.06 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 15.25% आहे. दैनंदिन पॉझिटिव्हिटी दर 11.69% इतका आहे.
पर्यावरण, वन एवं जलवायु परिवर्तन मंत्रालय
चौथ्या तुकडीने “पक्ष्यांची ओळख आणि मूलभूत पक्षीशास्त्र” अभ्यासक्रम पूर्ण केला
पर्यावरण, वन आणि हवामान बदल मंत्रालयाची देशव्यापी योजना हरित कौशल्य विकास कार्यक्रम
हरित कौशल्य विकास कार्यक्रम-पर्यावरण योगदान आणि नोकरी मिळविण्याची संधी
नवी दिल्ली, 16 जून 2022
पंतप्रधानांच्या स्कील इंडियाच्या धर्तीवर पर्यावरण, वन आणि हवामान बदल मंत्रालयाने पर्यावरण आणि वन क्षेत्रात कौशल्य विकासात पुढाकार घेतला आहे. जेणेकरून भारतातील युवकांना हरित कौशल्य विकास कार्यक्रमअंतर्गत रोजगार मिळू शकेल. राष्ट्रीय पातळीवर निश्चित करण्यात आलेले योगदान, शाश्वत विकास ध्येये, राष्ट्रीय जैवविविधता लक्ष्य तसेच घनकचरा व्यवस्थापन नियम  या विषयी तांत्रिक ज्ञान आणि शाश्वत विकासासाठी कटिबद्धता यासाठी हरित कौशल्य वाढविणे हा या कार्यक्रमाचा उद्देश आहे.
चालू आर्थिक वर्षात म्हणजेच 2022-2023, जागतिक वन्यजीव निधी पर्यावरण आर पी द्वारे “पक्ष्यांची ओळख आणि मूलभूत पक्षीशास्त्र” विषयात हरित कौशल्य विकास कार्यक्रम प्रमाणपत्र अभ्यासक्रमाच्या चार तुकड्यांना प्रशिक्षण देण्यात आले. या अभ्यासक्रमाने देशभरातील विद्यार्थ्यांना पक्षीशास्त्राच्या विविध पैलूंचा अभ्यास करण्याची संधी मिळाली. या अभ्यासक्रमात सहभागी झालेल्या विद्यार्थ्यांपैकी 30% विद्यार्थ्यांना संबंधित क्षेत्रात आधीच नोकऱ्या मिळाल्या आहेत. हा अभ्यासक्रम मोफत असून याला पर्यावरण, वन आणि हवामान बदल मंत्रालयाचे पूर्ण अर्थसहाय्य प्राप्त आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
पंतप्रधान कार्यालय
पंतप्रधानांच्या अध्यक्षतेखाली प्रगती मंचाची 42वी बैठक
देशभरातील 10 राज्ये आणि 2 केंद्रशासित प्रदेशांमध्ये सुरु असलेल्या एकूण 1,21,300 कोटी रुपये खर्चाच्या 12 महत्त्वपूर्ण प्रकल्पांचा पंतप्रधानांनी घेतला आढावा
राजकोट, जम्मू, अवन्तीपुरा, बिबीनगर, मदुराई, रेवारी आणि दरभंगा येथील एम्स बांधकामाच्या प्रगतीचा देखील पंतप्रधानांनी घेतला आढावा
पंतप्रधान स्वनिधी योजनेचा आढावा घेताना पंतप्रधानांनी सर्व मुख्य सचिवांना शहरी भागातील सर्व पात्र फिरत्या विक्रेत्यांची माहिती घेऊन त्यांना या योजनेचा लाभ मिळवून देण्याचे दिले निर्देश
स्वनिधीतून समृद्धी अभियानाच्या माध्यमातून स्वनिधी योजनेच्या लाभार्थ्यांच्या कुटुंबियांना सर्व प्रकारच्या सरकारी योजनांचे लाभ सु निश्चित करण्याचे पंतप्रधानांचे निर्देश
नवी दिल्ली, 28 जून 2023
पंतप्रधान नरेंद्र मोदी यांनी आज सकाळी प्रगती मंचाच्या 42व्या बैठकीचे अध्यक्षपद भूषवले. प्रगती हा माहिती दूरसंवाद तंत्रज्ञानावर आधारित बहुपद्धतीय मंच असून केंद्र आणि राज्य सरकारांच्या सहभागाने सक्रीय प्रशासन आणि तत्पर अंमलबजावणी यासाठी या मंचाची स्थापना करण्यात आली आहे.
आजच्या बैठकीत अत्यंत महत्वाच्या 12 प्रकल्पांचा आढावा घेण्यात आला. या बारा प्रकल्पांमध्ये सात प्रकल्प केंद्रीय आरोग्य आणि कुटुंब कल्याण मंत्रालयाच्या अखत्यारीत,रेल्वे मंत्रालयाचे दोन प्रकल्प तसेच केंद्रीय रस्ते वाहतूक आणि महामार्ग मंत्रालय, केंद्रीय पोलाद मंत्रालय आणि केंद्रीय पेट्रोलियम आणि नैसर्गिक वायू मंत्रालय यांच्या अखत्यारीतील प्रत्येकी एक प्रकल्प यांचा समावेश आहे. या सर्व प्रकल्पांसाठी एकूण 1,21,300 कोटी रुपये खर्च येणार असून महाराष्ट्र, गुजरात, मध्यप्रदेश, राजस्थान, छत्तीसगड, बिहार, तेलंगणा, तामिळनाडू,ओदिशा आणि हरियाणा या 10 राज्यांमध्ये तसेच जम्मू-काश्मीर आणि दादरा आणि नगर हवेली या 2 केंद्रशासित प्रदेशांमध्ये हे प्रकल्प सुरु आहेत.
पंतप्रधानांनी आजच्या बैठकीत राजकोट, जम्मू, अवन्तीपुरा, बिबीनगर, मदुराई, रेवारी आणि दरभंगा या ठिकाणच्या एम्स संस्थांच्या बांधकामाच्या प्रगतीचा आढावा घेतला. या प्रकल्पांचे जनतेसाठी असलेले महत्त्व लक्षात घेऊन, प्रकल्पांशी संबंधित सर्व प्रलंबित समस्या सोडविण्याचे तसेच प्रकल्प पूर्ण करण्यासाठी निश्चित केलेल्या कालमर्यादेनुसार प्रकल्पांचे काम पूर्ण करण्याचे निर्देश पंतप्रधानांनी सर्व संबंधित भागधारकांना दिले.
या बैठकीतील चर्चेदरम्यान, पंतप्रधानांनी ‘पंतप्रधान स्वनिधी योजने’चा आढावा घेतला. शहरी भागातील विशेषतः दुसऱ्या आणि तिसऱ्या श्रेणीतील शहरांमधील सर्व पात्र फिरत्या विक्रेत्यांची माहिती घेऊन त्यांना या योजनेचा लाभ मिळवून देण्याचे दिले निर्देश त्यांनी मुख्य सचिवांना दिले. या फिरत्या विक्रेत्यांना डिजिटल व्यवहार करण्यासाठी प्रोत्साहित करण्यासाठी अभियान तत्वावर मोहीम सुरु करण्याचे तसेच स्वनिधीतून समृद्धी अभियानाच्या माध्यमातून स्वनिधी योजनेच्या लाभार्थ्यांच्या कुटुंबियांना सर्व प्रकारच्या सरकारी योजनांचे लाभ मिळत आहेत याची खात्री करून घेण्याचे निर्देश देखील पंतप्रधानांनी यावेळी दिले.
जी-20 समूहाच्या बैठका अत्यंत यशस्वी पद्धतीने आयोजित केल्याबद्दल पंतप्रधानांनी सर्व मुख्य सचिवांचे अभिनंदन केले. या बैठकांच्या आयोजनातून झालेले लाभ आपापल्या राज्यांना अधिक प्रमाणात करून देण्याचे, विशेषतः पर्यटन आणि निर्यात यांना प्रोत्साहन देण्यासाठी त्यांचा वापर करून घेण्याचे आवाहन पंतप्रधानांनी यावेळी केले.
प्रगती मंचाच्या बैठकांमध्ये आतापर्यंत 17.05 लाख कोटी रुपयांच्या 340 प्रकल्पांचा आढावा घेण्यात आला आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
विविध भारतीय भाषांमधील कथेवर आधारित चित्रपटांच्या निर्मिती/सह-निर्मितीसाठी अर्ज करण्याचे एनएफडीसीचे आवाहन
अर्ज पाठवण्याची मुदत 28 फेब्रुवारी 2022 पर्यंत
मुंबई, 10 फेब्रुवारी 2022
माहिती आणि प्रसारण मंत्रालयाच्या 'विविध भारतीय भाषांमधील चित्रपटांची निर्मिती' या योजनेच्या अंतर्गत ,कथेवर आधारित चित्रपटांच्या निर्मितीच्या अनुषंगाने निधीसाठी नॅशनल फिल्म डेव्हलपमेंट कॉर्पोरेशन लिमिटेडने  अर्ज पाठवण्याचे आवाहन केले आहे.
हे अर्ज 28 फेब्रुवारी 2022 पर्यंत पाठवता येतील.
इच्छुक अर्जदार https://nfdcindia.com/apply-now/ या अधिकृत संकेतस्थळाला भेट देऊन अर्ज करू शकतात आणि निर्मितीसंदर्भातील मार्गदर्शक तत्वांच्या आधारे अर्ज भरण्याच्या सर्व आवश्यकता पूर्ण करू शकतात. संपूर्ण अर्जाची छापील प्रत , नॅशनल फिल्म डेव्हलपमेंट कॉर्पोरेशन, 6 वा मजला, डिस्कव्हरी ऑफ इंडिया इमारत , डॉ. अॅनी बेझंट रोड, नेहरू सेंटर, वरळी, मुंबई – 400018 या पत्त्यावर मुंबई कार्यालयात पाठवणे अनिवार्य आहे.
या व्यतिरिक्त, अर्जदार त्यांचे अर्ज नवी दिल्ली, कोलकाता, चेन्नई येथील प्रादेशिक कार्यालय आणि तिरुवनंतपुरम येथील शाखा कार्यालयात पाठवू शकतात. या कार्यालयांचा पत्ता nfdcindia.com/contact-us/ या संकेतस्थळावर उपलब्ध आहे.
एनएफडीसी चित्रपट निर्मितीसाठी असलेल्या विद्यमान मार्गदर्शक तत्त्वांनुसार, भारतीय चित्रपटातील वैविध्य प्रतिबिंबित करणाऱ्या कथेवर आधारित चित्रपटांची निर्मिती आणि सह-निर्मिती करते. एनएफडीसी चित्रपट निर्मात्यांच्या पदार्पणाच्या चित्रपटाची 100% निर्मिती करून त्यांना प्रोत्साहन आणि पाठिंबा देते. तसेच भारत आणि परदेशातील स्वतंत्र चित्रपट निर्मात्यांच्या सहकार्याने आणि चांगल्या आशयाचे चित्रपट तयार करण्याचा अधिकार कायम ठेवण्यासाठी सह-निर्माता म्हणून चित्रपट निर्मितीचा प्रकल्प देखील हाती घेते.
अधिक चौकशी करण्यासाठी filmproduction@nfdcindia.com वर लिहा किंवा 022 66288 288 या दूरध्वनी क्रमांकावर संपर्क साधा.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
माहिती आणि प्रसारण मंत्रालय
‘रेन’ हा चित्रपट एका तरुणाचा कौटुंबिक सामर्थ्यशाली रचनेतून मुक्त होण्यासाठी केलेला शोध दर्शवितो
पणजी, 23 नोव्हेंबर 2021
रेन हा ईस्टोनियन दिग्दर्शक जन्नो जरगन्स यांचा हा पहिलाच चित्रपट एका कुटुंबामधील वडील आणि मुलगा यांच्यातील सामर्थ्यवान नातेसंबंधांच्या मितींचा शोध घेतो. गोव्यात सुरु असलेल्या 52 व्या इफ्फी महोत्सवाच्या पार्श्वभूमीवर आयोजित कार्यक्रमात प्रसारमाध्यमांच्या प्रतिनिधींना संबोधित करताना जरगन्स म्हणाले की जुन्या आणि नव्या अशा दोन पिढ्यांमधील संघर्ष या या चित्रपटाला व्यापणारा मुख्य आकृतिबंध आहे.
चित्रपटाबद्दल बोलताना ते म्हणाले की, हा चित्रपटाच्या नायकाचा स्वतःचा शोध घेण्याचा आणि ‘स्व’ च्या संशोधनाचा प्रवास आहे.
ते पुढे म्हणाले की, चित्रपट नेहमी प्रामाणिक आणि एखाद्याच्या अस्सल स्वत्वाची अंतर्ज्ञानी अभिव्यक्ती करणारे असायला हवे.
चित्रपटाचे लेखक अन्टी नौलईनेन यांनी सांगितले की, कुठल्याही कुटुंबामध्ये भाषा, वेगळ्या सवयी आणि तंत्रज्ञानाचा वापर यांसारख्या अनेक पातळ्यांवर दोन पिढ्यांमधील अंतर बघायला मिळते.
इफ्फीबाबतच्या अनुभवाबद्दल सांगताना ते म्हणाले, “इफ्फीला उपस्थित राहण्यासाठी आम्ही 700 किलोमीटरचा मोठा प्रवास करून आलो आहोत, पण सर्वत्र लोक आणि त्यांच्या भावना, समस्या एकसारख्याच असतात,” असे त्यांनी पुढे सांगितले.
चित्रपटाच्या सहायक दिग्दर्शक हेनेल जरगन्स देखील या कार्यक्रमाला उपस्थित होत्या.
भारतीय आंतरराष्ट्रीय चित्रपट महोत्सवाच्या 52 व्या आवृत्तीमध्ये रेन हा चित्रपट सर्वोत्कृष्ट पदार्पणासाठीच्या स्पर्धा श्रेणी अंतर्गत सादर केला जात आहे.
दिग्दर्शक : जन्नो जरगन्स
निर्माता : क्रिस्तियन पुटसेप
पटकथा : जन्नो जरगन्स, अन्टी नौलईनेन
जाहिरात विभाग : एरिक पोलुमा
संपादक : झेमिस्लाव्ह श्रुसीलेस्की
कलाकार : अलेस्की बेलायेव्ह, मारकस बोर्कमन, मीलो एलिझाबेथ क्रीसाJaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
केंद्रीय लोकसेवा आयोग
भारतीय वन सेवा परीक्षा 2022 चा अंतिम निकाल जाहीर
केंद्रीय लोकसेवा आयोगाने 20 नोव्हेंबर ते 27 नोव्हेंबर 2022 या कालावधीत घेतलेल्या लेखी परीक्षेचा निकाल तसेच जून 2023 मध्ये झालेल्या व्यक्तिमत्व चाचणीच्या मुलाखतीच्या आधारे भारतीय वन सेवेच्या पदांवर नियुक्तीसाठी शिफारस केलेल्या उमेदवारांची यादी जाहीर केली असून प्राधान्य क्रमानुसार ही यादी खाली दिली आहे.
2. विविध श्रेणींमध्ये नियुक्तीसाठी एकूण 147 उमेदवारांची शिफारस करण्यात आली आहे, त्यांचे तपशील खालीलप्रमाणे आहेत:-
|
|
General
|
|
EWS
|
|
OBC
|
|
SC
|
|
ST
|
|
TOTAL
|
|
39

|
|
21
|
|
54

|
|
22
|
|
11
|
|
147#
(including 01 PwBD-1, 02 PwBD-2 &
01 PwBD-3)
# 02 PwBD-1 आणि 01 PwBD-3 उमेदवारांच्या अनुपलब्धतेमुळे, 03 सामान्य जागा रिक्त ठेवण्यात आल्या आहेत.
3. सध्याच्या नियमांनुसार आणि उपलब्ध रिक्त पदांची संख्या आणि इतर निकषांच्या पूर्ततेच्या आधीन राहून सरकारकडून नियुक्त्या केल्या जातील. शासनाने अधिसूचित केलेल्या रिक्त पदांची संख्या खालीलप्रमाणे आहे:-
|
|
General
|
|
EWS
|
|
OBC
|
|
SC
|
|
ST
|
|
TOTAL
|
|
62
|
|
15
|
|
40
|
|
22
|
|
11
|
|
150$
$ 07 PwBD रिक्त पदांसह 
4. खालील परिक्षा क्रमांकासह 12 शिफारस केलेल्या उमेदवारांची उमेदवारी तात्पुरती आहे:
|
|
0333473
|
|
0815606
|
|
0862480
|
|
6600343
|
|
0420197
|
|
0824580
|
|
0914402
|
|
6615044
|
|
0707204
|
|
0852239
|
|
6420211
|
|
6624211
5. 02 उमेदवारांचे उमेदवारी अर्ज  रोखण्यात आले आहेत.
6. केंद्रीय लोकसेवा आयोगाच्या कॅम्पसमध्ये परीक्षा हॉल इमारतीजवळ एक 'सुविधा काउंटर' आहे. तेथून हे सर्व उमेदवार त्यांच्या परीक्षा/ भरतीबाबत कोणत्याही प्रकारची माहिती/ स्पष्टीकरण कार्यालयीन कामकाजाच्या दिवशी सकाळी 10.00 ते संध्याकाळी 5.00 या वेळेत वैयक्तिकरित्या किंवा
किंवा दूरध्वनी क्र. 011-23385271, 011-23098543 आणि 011-23381125. यावरून प्राप्त करू शकतात. परीक्षेचा निकाल केंद्रीय लोकसेवा आयोगाच्या, www.upsc.gov.in या वेबसाइटवर देखील उपलब्ध असेल. उमेदवारांचे गुण आयोगाच्या वेबसाइटवर लवकरच उपलब्ध करून दिले जातील.
संपूर्ण यादी पाहण्यासाठी येथे क्लिक करा:
आरोग्य आणि कुटुंब कल्याण मंत्रालय
केंद्रीय आरोग्य मंत्रालयाने, केंद्र सरकारच्या आरोग्य योजनेच्या लाभार्थ्यांच्या फायद्यासाठी,सीजीएचएसच्या पॅकेज दरात केली सुधारणा
सीजीएचएस अंतर्गत संदर्भ प्रक्रियेचे सुलभीकरण, लाभार्थ्यांना आता व्हिडिओ कॉलद्वारे संदर्भ मिळवता येणार
नवी दिल्ली, 12 एप्रिल 2023
केंद्रीय आरोग्य आणि कुटुंब कल्याण मंत्रालयाने सर्व सीजीएचएस , अर्थात केंद्र सरकारच्या आरोग्य योजनेच्या लाभार्थ्यांसाठी सीजीएचएस पॅकेज दरात सुधारणा करण्याचा निर्णय घेतला आहे. केंद्र सरकारने आपल्या कर्मचाऱ्यांच्या फायद्यासाठी सीजीएचएस अंतर्गत संदर्भ प्रक्रियाही सुलभ केली आहे.
भागधारकांच्या मागण्यांची योग्य तपासणी केल्यावर, आणि आरोग्य सेवेच्या विविध घटकांच्या खर्चात झालेली वाढ विचारात घेऊन, केंद्रीय आरोग्य मंत्रालयाने सुरुवातीला, सल्लामसलत शुल्क, आयसीयू शुल्क आणि खोलीचे भाडे यांच्या सीजीएचएस पॅकेज दरांमध्ये सुधारणा करण्याचा प्रस्ताव दिला असून, तो पुढील प्रमाणे आहे:
|
|
Item
|
|
Existing
|
|
Revised
|
|
Consultation Fee –
OPD Consultation
IPD Consultation
|
|
Rs 150
Rs.300
|
|
Rs 350
Rs 350
|
|
ICU charges –
includes Rs 750 for non-NABH hospitals and Rs 862for NABH hospitals includes – monitoring, RMO charges, nursing care and in addition Room rent is as per ward entitlement of beneficiary –general ward / semi-private ward / private ward is permitted.15% more for NABH accredited
|
|
Rs 862 for NABH + Room rent as per ward entitlement
|
|
Rs 5,400/-  including accommodation for all ward entitlements.
|
|
Room Rent –
General ward
Semi-Private ward
Private ward
|
|
Rs 1000/-
Rs 2,000/-
Rs.3,000/-
|
|
Rs 1,500/-
Rs. 3,000/-
Rs.4,500/-
सुधारित सीजीएचएस दर:
सीजीएचएस अंतर्गत संदर्भ प्रक्रिया देखील सुलभ करण्यात आली आहे.यापूर्वी सीजीएचएस लाभार्थ्याला सीजीएचएस आरोग्य केंद्राला स्वतः भेट द्यावी लागत होती, आणि रुग्णालयात रेफरल  द्यावा लागत होता. पण आता, सीजीएचएस लाभार्थी स्वतः जाण्यासाठी असमर्थ असेल,तर तो आपल्या वतीने एखाद्या व्यक्तीला आपल्या कागदपत्रांसह आरोग्य केंद्रात पाठवू शकतो. रुग्णाची कागदपत्रे तपासल्यावर, वैद्यकीय अधिकारी लाभार्थीला रुग्णालयात जाण्यासाठी संदर्भ देऊ शकेल.याशिवाय सीजीएचएस लाभार्थी व्हिडिओ कॉलद्वारे देखील रेफरल मिळवू शकेल.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 602
आरोग्य आणि कुटुंब कल्याण मंत्रालय
13 कोटींपेक्षा अधिक चाचण्या करीत भारताने ओलांडला महत्त्वपूर्ण टप्पा
मोठ्या संख्येने केलेल्या चाचण्यांमुळे बाधित रुग्णांच्या दरातील घसरण सुनिश्चित
एकूण रुग्णसंख्येपैकी सक्रिय रुग्ण संख्या 4.86 %
नवी दिल्ली, 21 नोव्हेंबर 2020
जागतिक महामारीशी लढा देत असताना भारताने आता आणखी एक महत्त्वाचा टप्पा ओलांडला आहे. दररोज दहा लाखांहून अधिक चाचण्या करण्याच्या आपल्या वचनबद्धतेनुसार, गेल्या 24 तासांत, 10,66,022 चाचण्या करण्यात आल्या असून त्यामुळे एकूण चाचणी क्षमतांमध्ये वाढ होऊन ती आता 13,06,57,808 पर्यंत पोहचली आहे.
शेवटच्या एक कोटी चाचण्या या केवळ 10 दिवसांच्या कालावधीमध्ये झाल्या आहेत.
दररोज घेतल्या जाणाऱ्या सरासरी 10 लाखांपेक्षा जास्त चाचण्यांनी हे सुनिश्चित केले आहे की, एकत्रित बाधित रुग्णांचा दर कमी स्तरावर कायम आहे आणि तो सध्या कमी होण्याच्या मार्गावरच आहे. एकूण राष्ट्रीय स्तरावरील बाधित रुग्णांचा दर हा 6.93 % इतका असून, तो 7 % पेक्षा कमी आहे. दैनंदिन बाधित रुग्णांचा दर काल केवळ 4.34 % इतका होता. मोठ्या संख्येने चाचणी क्षमता वाढली असल्यामुळे सहाजिकच बाधित रुग्णांची संख्या कमी झाली आहे.
गेल्या 24 तासात, 46,232 रुग्ण कोविड बाधित आढळले आहेत. दैनंदिन दरामधील 4.34 % बाधित रुग्ण संख्येचा दर हे दर्शवितो की लोकसंख्येमधून मोठ्या प्रमाणावर चाचण्या करून घेण्यासाठी प्रयत्न करण्यात आले आहेत. युरोपीय आणि अमेरिकेन देशांच्या तुलनेत दैनंदिन रुग्णांमध्ये होणारी वाढ पाहता, भारताने ही महामारी नियंत्रित करण्यासाठी अनेक प्रतिबंधात्नक उपाय योजले आहेत. भारतातील उत्तरेकडील राज्यांमध्ये कोविड रुग्णांची वाढती संख्या पाहता, केंद्राने सर्व राज्य आणि केंद्रशासित प्रदेशांना ती कमी करण्याचा सल्ला दिला आहे.
भारतात 24 राज्ये / केंद्रशासित प्रदेशांमध्ये लोकसंख्येच्या प्रति दशलक्षपेक्षा अधिक चाचण्या करण्यात आल्या.
12 राज्ये / केंद्रशासित प्रदेशांमध्ये राष्ट्रीय सरासरीच्या प्रति दशलक्ष चाचण्या कमी झाल्या आहेत आणि त्यांना चाचणीच्या पातळीमध्ये मोठ्या प्रमाणात वाढ करण्याचा सल्ला देण्यात आला आहे.
भारतातील सक्रिय रुग्णसंख्या 4,39,747 इतकी असून ती एकूण रुग्णसंख्येच्या प्रमाणात 4.68 % इतकी आहे आणि ते प्रमाण 5 % च्या खाली आहे.
गेल्या 24 तासात भारताने 49,715 इतकी नव्याने बरे झालेल्या रुग्णांची नोंद केली आहे, तर एकूण बरे झालेल्या रुग्णांची संख्या 84,78,124 इतकी आहे. रुग्ण बरे होण्याचा दर आज 93.67 टक्के इतका सुधारला आहे. बरे झालेले रुग्ण आणि सक्रिय रुग्ण यांच्यातील दरी सातत्याने वाढत आहे आणि सध्या ती 80,38,377 इतकी आहे.
78.19 % बरे झालेली रुग्ण संख्या ही दहा राज्ये आणि केंद्रशासित प्रदेशांमधील आहे.
10 राज्ये आणि केंद्रशासित प्रदेशांमधून 77.69 टक्के नवीन रुग्णांची नोंद झाली आहे. महाराष्ट्रात दैनंदिन रुग्णसंख्या काल 5,640 इतकी नोंदविण्यात आली आहे.
82.62 टक्के मृत्यूची नोंद गेल्या 24 तासांमध्ये 10 राज्ये आणि केंद्रशासित प्रदेशातून करण्यात आली आहे. नव्याने नोंदविलेल्या मृत्यूंपैकी 27.48 टक्के मृत्यू महाराष्ट्रातून नोंदविले आहेत, जी संख्या 155 इतकी आहे.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी चेती चांद निमित्ताने शुभेच्छा दिल्या
नवी दिल्ली, 22 मार्च 2023
पंतप्रधान नरेंद्र मोदी यांनी चेती चांद निमित्त सर्वांना शुभेच्छा दिल्या आहेत.
पंतप्रधानांनी ट्विट केले;
“चेती चांदच्या खूप खूप शुभेच्छा. जय झुलेलाल!”Jaydevi PS/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
इलेक्ट्रॉनिक्स आणि माहिती तंत्रज्ञान मंत्रालय
चिप्स टू स्टार्टअप  प्रोग्राम अंतर्गत 31 जानेवारी 2022 पर्यंत ऑनलाईन अर्ज पाठवण्याचे इलेक्ट्रॉनिक्स आणि माहिती तंत्रज्ञान मंत्रालयाचे आवाहन
भारताला अर्धसंवाहकांसाठीचे  प्रमुख केंद्र म्हणून परावर्तित करण्याच्या पंतप्रधान नरेंद्र मोदी यांच्या योजनेच्या अनुषंगाने, इलेक्ट्रॉनिक्स आणि माहिती मंत्रालयाने त्यांच्या चिप्स टू स्टार्टअप  कार्यक्रमांतर्गत 100 शैक्षणिक संस्था, संशोधन आणि विकास संस्था, स्टार्ट-अप्स आणि सूक्ष्म, लघू आणि मध्यम उद्योगांना अर्ज करण्याचे आवाहन केले आहे.
हा कार्यक्रम देशभरातील सुमारे 100 शैक्षणिक संस्था/संशोधन आणि विकास संस्थांमध्ये  राबविण्यात येईल. स्टार्ट अप्स आणि सूक्ष्म, लघू आणि मध्यम उद्योग देखील त्यांचे प्रस्ताव सादर करून या कार्यक्रमात सहभागी होऊ शकतात.
इलेक्ट्रॉनिक्स आणि माहिती तंत्रज्ञान मंत्रालयाअंतर्गत कार्यरत असलेली सी- डॅक  ही वैज्ञानिक संस्था, या कार्यक्रमासाठी नोडल संस्था म्हणून काम करेल.
ऑनलाइन अर्ज चिप्स टू स्टार्टअप  संकेतस्थळावर 31 जानेवारी 2022 पर्यंत खुले आहेत.
इच्छुकांनी चिप्स टू स्टार्टअप पोर्टलवर  प्रकल्प प्रस्ताव पोर्टलवर विहित केलेल्या नमुन्यामध्ये सादर करावेत.